- Drittmusikk. - Sover de, eller?
Heismusikk er jo slitsomt.
Jeg ville aldri tatt sjansen på å sove her på denne tiden.
Skal vi vekke dem?
Hva i helvete skjer?
Ikke rør den!
- Nei, vent! - Løp!
Nyheter døgnet rundt. Du lytter til WINS.
Gi oss 22 minutter, så gir vi deg verden.
Det er allerede 28° i Central Park, og det vil stige til 35 i løpet av dagen.
Raseuroligheten er igjen blusset opp, denne gang i Williamsburg, -
- der to hvite forretningsmenn ble skutt og drept i en hevnaksjon etter
drapet på en svart ungdom. Politiet leter etter to mistenkte.
Lytt til 1010 WINS nyhetsstasjon. Nyheter når du trenger dem, -
- fordi hele verden kan endre seg på 24 timer. Klokka er sju.
Fin pyjamas, Henry.
- Er du sint på meg? - Sint? Du kom hjem klokka fire.
Hvorfor skulle det gjøre meg sint?
- På en skala fra én til ti? - Klokka fire om natta!
Rundt sju...
- Hvorfor ikke drikke batterisyre? - Ikke noe koffein.
Daily News banket visst dere i dag. "Velkommen til New York, du er død."
Har de fått med det? Hvordan klarte de det?
Det skjedde i Brooklyn ved midnatt. Pokker...
Hva med "Newsday"? Ikke si det. Ikke vis meg det... De har det!
Jeg vil ikke se "Post".
Hva har dere i dag? "Parkering forbudt, bortsett fra meg."
- Er trafikksjefen offeret igjen? - Godt bilde, ikke sant?
Det er kunst! Se! Sandusky som dobbeltparkerer utenfor kontoret sitt.
Det er stort, elskling. Trafikksjefen dobbeltparkerer, men får ingen bot.
- Forarger ikke det deg? - Det er søppel, skatt.
Jeg prøvde å få Brooklyn-historien, men Wilder svarte ikke på søkeren.
Er du ok?
Man forstår ikke å verdsette blærekontroll før man mister den.
Jeg er lei for det, skatt.
Se på "Sentinels" overskrift.
Det er skamløst. "Nepals statsminister vil ikke gå av."
De tenker bare på å øke opplaget. Sensasjonalisme er ikke min stil, Marty.
Jeg savner alle sammen. Hils alle fra meg.
Bortsett fra Alicia!
- Hvem hater jeg ellers? - Vil du få et nytt anfall i dag?
Det var en éngangsforeteelse. Jeg har en million ting å gjøre.
- Og barneværelset må bli ferdig. - Jeg må stikke.
Hvis ikke du også hadde ofret noe, ville alt være helt annerledes.
Jeg vet det. Ringer du meg senere?
Ta på et slips til intervjuet. Og ødelegg det med vilje.
Visse dager kan endre hele ens liv.
Og i dag er vårt liv ved en korsvei.
- Så ikke kast bort sjansen. - Neida.
Jeg må gå.
Ikke ta bilen min!
Parkeringsfascist! Hils Sandusky og si at vi har fått nok!
Har du noe nytt, Henry?
Donald Trump hoppet ut fra et hus og landet på Madonna.
- Og så gikk de på "Elaine's". - Sier han fortsatt det samme?
- Hei, Lou. Står til? - Vil du se blåmerket på beinet mitt?
Hvordan bøyer man "ultimatum" i flertall?
Klimaanleggfolkene er på vei. Alicia ser etter deg. Hun er redaktøren din!
- Ultimatum eller ultimata? - Hun forsvinner ikke.
Vi skriver "ultimatum".
Hva er det med Phil? Han ser ut som om han har sittet på noe skarpt.
Du lovet å gi ham Richards skrivebord, og nå får Carmen det. Er du psykotisk?
Det er ikke noe alvorlig.
Phil er fortsatt sur fordi du ikke ville gi ham en ortopedisk stol til $ 600.
Og nå tror han at alt sammen er et komplott for å hindre ham i å sitte.
Henry, det er Alicia. Jeg vil prate med deg før møtet...
Er det deg, Alicia? Jeg hører deg veldig dårlig. Er du i en tunnel?
Det er mye støy. Du forsvinner... Hører du noe? Vi kan ikke høre deg!
Vi ses når du kommer. Ha det.
Jeg elsker biltelefoner.
- Går trykkpressene? - Ja, reisebilagene. Underskriv disse.
Hva skal vi gjøre med Phil?
- Hvem er det? - McDougal. Han sover.
Han kan ikke gå hjem, sier han. Noen vil drepe ham.
Mac!
- Hvem vil drepe deg i dag? - Sandusky.
- Pga. noen få usle spalter? - Mine spalter er ikke usle.
Glem det. Få det ut av systemet. De lagde bare en liten ripe i lakken.
- $ 6000 i skader på en veteranbil! - Nå vrøvler du.
Når jeg finner noe ferskt, slår jeg på stortromma. Folk elsker det sølet.
Skru ned den politiradioen. Jeg prøver å sove her.
- Hva er dette? - Fra en t-baneulykke i morges.
- Er det en arm? - Ja.
Ikke gi meg slike så tidlig. Ikke før jeg har drukket tre colaer.
Tre colaer, så bildene.
Hørte du om Fort Green? Purken er på alle svarte etter dobbeltdrapet.
Blir det opptøyer, må vi ha noen der. Eller vil du komme for sent igjen?
- Sier ingen "god morgen" lenger? - Neppe.
Williamsburg? Prøver du å kapre Wilders distrikt?
Wilder la egget i natt. Vær så snill, jeg kjenner den bydelen ut og inn!
Glem skrivebordet. Hun kan få det. Men gi meg stolen i det minste!
- Jeg er midt i en samtale, Phil. - Jeg kan nesten ikke stå oppreist!
Gjør det. Det er en god idé. Jeg fikser Wilder.
- Hva skal dere gjøre med Wilder? - Ingenting.
Et liv i smerte forandrer en, Henry!
Ja, jeg vil prate med deg om det.
Smør deg inn med...
Hold folk unna meg i dag.
Jeg har en viktig beslutning å ta.
Om jobben på "Sentinel"?
- Hvordan vet du om den? - Bernie fortalte meg det.
- Vet Bernie det? Herregud ..! - Det er en nyhetsredaksjon, Henry.
Det raker ikke meg, men er det virkelig din drøm å telle blyanter?
Iblant kan man lukte en dårlig dag på lang avstand.
- Ikke barber den for mye. - Slapp av, jeg skal se på den.
En idiot på telefonen vil ha inn en rettelse i jordskjelvartikkelen.
- Hei, Bernie... - Jeg hater spaltister!
Jeg har politiske spaltister, gjestespaltister, kjendisspaltister...
Jeg mangler bare en død spaltist. Og det er en slik jeg trenger mest.
- Du... - Alle har en mening.
Hver eneste spaltist vi har, burde lære å holde kjeft!
Jeg mener det.
- Kan jeg få et ord med deg... - Ja, hvis du ikke har noe imot å gå.
Jeg må gå før jeg dør.
Du vil ikke vite hvorfor.
- Jo, jeg vil vite det. Jeg spør deg. - Greit, la gå.
Jeg har en prostata på størrelse med en rosinbolle.
Vil du fortsatt bli med?
Jeg vet at du vet om jobbintervjuet på "Sentinel", Bernie.
Jeg kan bli redaksjonssjef. Det er mer et skritt til siden enn opp.
Du kan godt si din mening.
Skal jeg gjøre det lettere for deg?
Skal jeg kjøre deg, vente utenfor og tenke positivt? Det er ikke min jobb.
- Min jobb er å beholde deg her. - Hva skal jeg gjøre?
Det er en 9-til-5-jobb, bedre lønn, kortere arbeidstid.
Barnet kommer jo snart, og Martha sa opp jobben sin.
- Så det er for hennes skyld? - Nei, for min egen også.
Du har jo barn, Bernie. Hvordan klarte du det?
Ikke spør en som har to ekskoner og en datter som ikke snakker til ham.
I min alder er man ikke en farsfigur, -
- men samme gamle drittsekk som før.
Du har et problem, Henry. Men det er ditt problem.
Takk, Bernie. Du har vært til stor hjelp.
Daryll!
Hei, kom inn. Sørg for at hun tar på joggeskoene!
- Daryll... Sjekk dette. - Ta på deg skoene.
- Hva tror du vil skje? - Hva står det?
Ingenting.
Pokker.
- Hvorfor er du ikke på intervjuet? - Det er ikke før om to timer.
Janet sa du hadde ringt.
- Han må omskrive den. - Da blir han glad...
- Går det bra? Trenger du noe? - Hva skjer nå? Fortell alt.
Du vet, de vanlige gledene. Fortell meg hva du trenger.
- Jeg har et møte med Alicia nå. - Ikke finn deg i noe fra henne.
Ville du noe? Siste sjanse.
Vannseng!
- Røret glir ut av hånden på meg... - Nei, vent!
- Jeg legger på. - Nei, jeg har det på tungen.
Ring når du kommer på det. Ha det, jeg elsker deg. Hun er sprø.
Alicia Clark... Herregud.
La ham få låne telefonen din, Fred. McDougal må stoppes.
- Hvor lang tid vil det ta? - 2-3 timer. Så kommer istiden.
Har du telefonregningen der? Bra, jeg vil prate med Henry.
Interiørarkitekten ringte.
Treet som Bruno valgte, blir $ 600 dyrere.
- Utrolig. Hver samtale koster $ 600. - Robert De Niros kontor ringte.
- Ringte Bobby? - Vel, kontoret hans.
Det er to plasser igjen ved bordet hans på velgjørenhetsmiddagen.
De koster $ 500 pr. kuvert.
Vi kommer som Mr. De Niros gjester. Nevner de 500 igjen... Din drittsekk!
Du lovet meg, Henry.
Reportere kan ikke vente til etter fem med å ringe riks. Det er latterlig.
- Skal de få gratis telefonsex også? - God idé. Vi begynner med Phil.
- Tror du jeg liker å sparke folk? - Begynner dere med å sparke meg?
Pokker, Bernie! Stump røyken. Legen fant nikotin i urinen min igjen.
Så ikke stikk pikken i askebegeret mitt.
Veldig morsomt.
To dager etter drapet på en svart gutt blir to hvite forretningsmenn, -
- Hanson og MacGregor, skutt. Rasistiske slagord er malt på bilen.
Neste dag velger "New York Sun" å kjøre... en parkeringshistorie.
- Keighley ringte meg sju i morges. - Jeg tviler ikke.
- Hold deg for munnen. - Vi er vel på t-baneulykken?
Tre artikler. Liste over skadde, jakt på helter... det vanlige.
- Illustrasjoner? - Vi tok noen fine spagetti-bilder.
- Den avrevne armen er suveren. - Fant de togføreren?
Ja, på stambaren sin. Dritings.
Han sporer av toget, hopper over noen lik og går og tar seg en øl?
- Hva ville du ha gjort? - Tatt en røyk og gått og lagt meg.
Vi har et stort bankran i Bronx.
En granateksplosjon i Hoboken...
Har vi ikke noe moro i dag?
Nazister marsjerer i New Jersey.
Ja, nazister er morsomme. Tyngre artikler?
Vi har Alisons profil av tenårings-morderen.
Grace er endelig ferdig med sin "Hvem ligger med hvem i Hollywood".
Og del 3 av føljetongen om penis-implantasjoner.
Apropos... Kan vi få en ny pikk-tegning?
Den ligner på et kart over Florida.
Og på femte hull på Shinnecock.
Forresten, prøv å slå over vannet.
- Takk, det holder. Økonomi? - Børsindeksen opp 8, ikke noe nytt.
Men saken om byutviklingskomiteen kan bli et nytt Watergate.
Hvis jeg bare kan få et par reportere...
Hvorfor ser du Watergate overalt?
Kutt ut, Carl! Jeg mener det!
Jeg har en uttalelse fra ekskona til komiteens formann.
- Ekskona? - Den første!
Det kaller jeg en pålitelig kilde... Utland?
Terrorister sprenger restaurant i Paris, 5 døde, ingen fra New York.
Ferge kantrer på Filippinene, 300 drukner, ingen fra New York.
- Blodig militærkupp i Bahrain... - Ingen fra New York!
Men to vitner fra Long Island.
Dette kan interessere deg, Henry. En hval i Ukraina fikk trillinger.
Hun sa hun tok p-piller!
Fikk du noe på deg?
Takk for at du spurte.
Ok. Førstesiden... Det må vel bli t-baneulykken?
- Ja, vi har gode bilder. - Nei, jeg synes ikke det.
Samtlige tv-stasjoner vil dekke den. Det er bare en mindre avsporing.
Carmen er på dobbeltdrapet. Vi må følge opp eventuelle arrestasjoner.
- T-baneulykken er en god historie. - Ingen omkom.
- Noen ble lemlestet. - Det hjelper.
En mindre avsporing!
Jeg sier bare at folk ble lemlestet, og vi har bilder av det.
Vi dreit oss ut i går!
Skal vi bare kapitulere og gjøre som de andre?
La oss gjøre noe spesielt. La oss gjøre skaden god igjen.
- Pendlerne vil lese om ulykken. - Alt dreier seg ikke om penger!
Hvis man nesten går konkurs hvert halvår, så.
Dere kan krangle om det klokka tre. La oss slutte tidlig i dag.
Henry skal på et jobbintervju på "Sentinel".
Stjel noe til oss.
Hva da? Reklameposer? Jeg tar imot bestillinger...
- En stol, Phil? - Den var ikke morsom.
- Hei, jeg skal treffe Paul Bladden. - Se på kartet.
Jeg har lest "Sun" de siste ukene. Spennende lesning.
Vi har tenkt å slå oss løs litt. Dekke forstadene litt. Ikke noe nytt for deg.
Men dette er "Sentinel". Vi dekker verden.
Ja, jeg har hørt det.
Jeg har snakket med Vince, og han vil følge min anbefaling. Gratulerer.
- Jobben er din, hvis du vil ha den. - Takk...
- Du virker ikke så glad. - Nei... Jeg må prate med kona mi.
Jeg vil ha et svar i morgen tidlig. Og ikke skuff meg.
- Du er en seriøs journalist, Henry. - Takk.
Jeg mener det. Dere har en søt avis. Av og til graver dere frem noe stort.
- Takk, det er en søt avis. - Men dere kom for sent i natt, hva?
Før jeg kom hit, hadde jeg så å si ingen administrativ erfaring.
- Minimale lederegenskaper og... - Unnskyld, jeg bare lurer på noe.
Hva er vårt... deres hovedoppslag om New York i morgen?
- Du jobber her ikke ennå, Henry. - Du har rett. Beklager.
- Jeg fant en bok som du sikkert... - Jeg ville ta t-baneulykken.
Men det dobbeltdrapet er fristende. Har dere noe på det? Det har dere.
Journalister ser sånt med en gang.
Hva har dere om det? Si det.
Har de arrestert noen? Nei, neppe. Hva har dere?
La meg si det slik at vår dekning vil være omfattende.
Akkurat... Omfattende. Jeg skjønner. Vel, men...
Jeg vil gjerne låne den. Boken, altså.
Jeg har den her.
Hanson/MacGregor - Sedona Sparebank
- Strålende. - Håper du liker den.
Takk, du har vært til stor hjelp.
Ikke overreager. Blir det behandlet før det metastaseres til knoklene, -
- kan prostatakreft som oftest kureres.
- Hvordan behandler man det? - Med stråleterapi.
Fint. Det er akkurat den kroppsdelen -
- jeg helst ser utsatt for stråling.
Ta fri en time før hver behandling. Kan du begynne mandag?
Med å brenne hull i rumpa? Jada. Da har jeg helgen på meg.
Kan du ikke være litt mer humorforlatt om dette?
Neppe.
Uroen vokser blant ankommende turister her på Kennedy flyplass.
Man har begynt å se rasemessige overtoner i Williamsburg-drapene.
- Frykter du New York nå? - Broren min avbestilte sin reise.
Stort scoop for tv-nyhetene! "Idiotens bror avbestiller reise".
Det er jo ikke noe Watergate. Hun er tross alt ekskona hans.
- Redaksjonsmøtet vil slakte meg. - Deanne White, takk.
Bernard White. Si at det er faren hennes. Takk.
Ok... Nei, jeg forstår. Det er bare det at...
Vet du om hun er ledig til lunsj?
Jeg vet det er kort varsel. Eller middag eller...
Vel, jeg prøvde. Jeg prøvde...
Vil du si at jeg har ringt? Takk.
Jævlig tåpelig idé.
De første seks ukene er ikke noe problem. Man er så utmattet -
- og opptatt av kjedelige gjøremål at man ikke rekker å bli deprimert.
- Men det får man tid til senere. - Jeg har masse prosjekter.
- Hva vil du gjøre? - Lese.
Med et barn?
Jeg hadde også prosjekter. Alt det jeg aldri hadde fått tid til.
Vet du hva som ble min hobby? Å leve Bobs liv.
- Jeg tar bare permisjon et halvt år. - Det sa jeg også. For sju år siden.
- Kanskje jeg bare er slem. - Nei, du har bare en dårlig dag.
Du er vel ikke i bil?
Jeg burde ikke være slik mot deg. Alt er utholdelig.
Fysisk smerte, ingen kontakt med voksne, mindre penger, -
- mindreverdskomplekser blant mennesker som jobber...
Alt det glemmer man når man ser barnet for første gang.
- Men ..? - Han får også barnet, men han...
Når man har fått et barn, har mannen hele livet foran seg.
Men kvinnens er et avsluttet kapittel.
- Jeg er så glad du ringte i dag. - Det er jeg også.
Mannen din har rett, Alicia. Det har ikke noe med alder å gjøre.
Når man klemmer sammen huden, klumper den seg. Sånn er det.
Ja, men det er måten den klumper seg på.
Din hud er det viktigste i mitt liv.
Hva kostet rommet her? Jeg har ikke råd til det.
Mine økonomiske problemer får Russland til å virke velorganisert.
- Dette var siste gangen, Carl. - Jeg skal betale.
Hva med neste gang, da? Jeg må tilbake på jobben.
SKUTT NED OG DREPT
Ikke rør dere! Ned på gulvet!
Hva driver dere med?
Jeg skyter huet av deg!
- Det var ikke oss! - Du har rett til ikke å uttale deg.
Vi bare gikk forbi!
Vi har ikke gjort noe!
Så hunden jaget mannen og kvinnen fikk en spade i hodet?
- Du er redaktør i en stor avis... - Jeg vil bare ha en rimelig lønn.
- Du kan ikke komme hvert halvår. - Jeg har andre tilbud.
- Må vi gjøre dette i dag? - Jeg er under et voldsomt press.
Jeg vet at du likte å være feature-sjef.
Og jeg vet at Keighley ga deg en jobb du ikke ville ha.
Man blir så isolert. Det er ikke mye moro på mitt kontor.
Du sitter i ledelsen nå. Hvis folk liker deg, gjør du noe galt.
- Jeg synes du utretter mirakler. - Akkurat.
300 ansatte gjør samme jobb som 750 på "Newsday".
Det er ikke flere penger til deg. Du nådde taket for lenge siden.
Kontrakten min utløper om 1 1/2 år. Jeg vil begynne å søke nå. Jeg må.
Kontrakten gir meg ikke noe valg.
Problemet er ikke kontrakten din.
Det er ikke det. Nei, nei...
Jeg skal fortelle deg en historie. Sett deg ned.
Den er kort og veldig interessant. Du vil like den.
Da vi dekket OL i Grenoble i 1968, ville vi gå på en fin restaurant.
Det sto ingen priser på menyen, men jobben betalte, så vi drakk oss fulle.
Til slutt satt vi 15-20 stykker ved bordet, og da regningen kom, -
- var den på $ 9.000.
Så vi begynte å krangle om hvem som hadde invitert hvem.
Vi skulle telegrafere etter penger. Det begynte å bli virkelig pinlig -
- da en gammel kar ved nabobordet kalte hovmesteren til seg.
Han skrev noen linjer på en serviett, underskrev den, og så fikk vi gå.
Karen var Pablo Picasso. Og servietten betalte regningen vår.
Beklager, men jeg forsto ikke poenget, Bernie.
Vi dekker folk og deres verden. Men vi kan ikke leve som dem.
Tenker du for mye på penger, blir du deprimert, for vi tjener ikke pengene.
Hva kan jeg si? Snakk med Bruno om innredningen eller hva det er.
Be ham være rimelig. Mannen din er en rimelig kar.
Eller dropp de kveldene på byen som Bruno ikke vet noe om.
Det fører ikke noe godt med seg. Jeg vet hva jeg snakker om.
Jeg treffer Keighley på middagen. Jeg får ta det opp med ham direkte.
Går du utenom meg, gjør du det bare verre for deg selv.
- McDougal, sover du ennå? - Jeg har vært ute til lunsj.
Opp med deg. Du må gjøre meg en tjeneste.
- Hva er klokka? - Fem over tre.
Du må gjøre meg en tjeneste.
- Husker du... Er det en revolver? - Sandusky er etter meg, sier jeg jo.
- Hvorfor er du så paranoid? - Fordi de konspirerer mot meg.
Henry! Vi må snakke sammen. Hvordan går det, McDougal?
- Hvordan det? - Sju over tre!
- Fortell meg om intervjuet, Henry. - Kan ikke det vente?
- Nei, ekteskapet vårt står på spill. - Når ble det spørsmålet så akutt?
Under lunsj. Du skulle ha vært der. Jeg så fremtiden min.
Jeg er en bitter kjerring som kan drikke en flaske vin i én slurk.
Vent. Husker du Sedona Sparebank? De gikk konkurs. Vi skrev om det.
- Jeg leser ikke denne avisen. - Vel, det gjorde vi.
- Fikk du jobben, har jeg en sjanse. - Vent litt.
- Du vet om en i Justisdepartementet. - Ja, men han hater meg.
- Du kan hente pillene mine. - Kan du skaffe en liste over eierne?
Jeg trenger medisin.
En liste over investorene som tapte mest penger i New York og Brooklyn.
De har pågrepet to svarte gutter på 17 og 19 år, én tidligere straffet.
Men de ser ut som barn. Det er en gripende historie. Er du her, Marty?
- Kan vi snakke sammen i enerom? - Siktelsen holder ikke.
- Hvordan vet du det? - Jeg hørte det på politiradioen.
Noen gatepurker snakket om det, men fikk beskjed om å holde kjeft.
Men de rakk å si at pågripelsen bare er spill for galleriet.
De overflyttes 19.30, -
- og vi trenger bilder. Men Robin er for fersk...
- Hvorfor dekker du Williamsburg? - Du sa du skulle fikse ham, Henry.
- Marty vil snakke med mannen sin. - Fikse? Jeg er en voksen mann!
Hvis du svarte på personsøkeren, ville du kanskje kunne følge med.
Williamsburg blir vårt hovedoppslag. Dette er bra. Begge to tar saken.
Du tar purken, jeg tar det tåredryppende.
- Jeg har kjøpt stolen! - Dette var siste dråpen.
- Hva var de tidligere dråpene? - Nå er det ditt problem, Henry.
- Marty vil prate med mannen sin. - Finn ut om siktelsen holder.
- Før møtet klokka tre! - Hva i helvete er det med dere?
- Ni over tre! - Hvem har rappet stiftemaskinen?
Jeg har jobbet her lenger enn alle.
Vil du dekke Brooklyn, så gjør det!
Men du kan ikke dekke det fra en barstol på Manhattan!
- Jeg vil ha de 600 med neste lønn! - Jeg har ikke tid nå!
La Marty få prate med mannen sin.
Er dere snille.
- Purken. Jeg tar været samtidig. - Bare du ringer purken.
Ta den tiden dere trenger. Jeg sjekker Sedona-vinkelen.
Herregud som jeg savner dette stedet!
Vinny, ta med deg den klissete vennen din og kom.
- Vi dør her! Når blir dere ferdige? - Om 2-3 timer fryser dere til is.
Jeg har 64 sekunder. Hva er det?
Jeg kan ta Justisdepartementet. Min kontakt er bedre enn McDougals.
- Du har permisjon. - Jeg kan dra likevel.
- Og intervjuet? Fikk du jobben? - Ikke... ja. Har du noen mynter?
- "Ikke ja"? Hva betyr det? - Jeg fikk den, men tenker over det.
- Du har tenkt over det. - Jeg må tenke mer.
- Jeg liker å tenke. Punktum. - Ønsketenking...
- Hørte dere et skudd? - Ja, det kom fra Alicias kontor.
Se nå. Dette blir...
Den er tom.
Er det ingen som respekterer en deadline lenger?
- Har du utelukket "Sentinel"? - Ikke spør som en journalist.
Ingen fare, det er slutt med det. Jeg har et hypotetisk spørsmål...
Du er profesjonell tennisspiller, men så får du en kneskade og må slutte.
Din double-partner vinner senere Wimbledon. Hvordan føles det?
- Jeg blir sjeleglad. - Sludder! Du hater ham.
- Jeg vil ikke hate deg. - De har begynt, Henry.
Jeg må gå på møtet.
Greit, vi ses på middagen i kveld.
Halv ni på "Gus", foreldrene dine... Og ikke kom for sent.
- Jeg kommer aldri for sent. - Det var ikke morsomt.
Vi ses. Gi meg et kyss.
- Var det alt? - Vi ses.
"Deadline: Et tidspunkt da noe skal være ferdig."
Kontoret mitt er som tatt ut av en film med Marx-brødrene.
En av vaktene prøvde å ransake meg. Vi skal møtes over en drink senere.
- Hva var det skuddet? - McDougal.
- Er han død? - Skulle ønske det.
Vil vi fortsatt ha t-baneulykken på førstesiden?
Nei, de har foretatt arrestasjoner i Williamsburg-saken. To svarte fyrer.
- Har vi bilder ennå? - Nei.
- Vi tar noen senere. Overskrift? - Ok... Noe enkelt.
- "Fakket" eller noe sånt. - Det er for kjedelig.
- Hva med "I saksen"? - Det er bra. Med utropstegn.
Ja, ingen overskift uten utropstegn i denne avisen.
Vent. Det er ikke så enkelt. McDougal hørte på politiradioen -
- at selv politiet ikke tror at siktelsen holder. Vi må tenke.
Har ingen her hørt dette før?
Jo, drapet på fagforeningslederen.
- Har politiet uttalt seg? - Jeg jobber med saken.
Ofrene var ingen hvem som helst. De satt i styret i Sedona Sparebank.
De tapte millioner av andre folks penger. FBI etterforsker det nå.
- Hvor har du fått dette fra? - Dette ..?
Jeg stjal det fra Bladden på "Sentinel".
- Stjal du det? - Jeg bare spøkte, Henry.
De kalte oss "søte", og de hadde ikke flere reklameposer.
Vent litt, Henry. Mener du at de ble skutt av en gretten børshai?
Vet ikke. McDougal prøver å skaffe en liste over investorene.
Har du et sitat? Du vet... De snakker, du skriver, vi trykker!
- De svarer ikke. - Dra bort dit og få tak i noe.
- Vi jobber med sitatet. - Bra. Vi følger det opp i morgen.
Men uten bekreftelse beholder vi "I saksen!".
- Hva om de er uskyldige? - Stempler i dag, renvasker lørdag.
Historien kan endre folks oppfattelse av to uskyldige tenåringer, -
- for ikke å snakke om utløse en rasekrig. Vi må tenke.
- Vi har nazister... - Spar meg. Gi meg en røyk.
Vi snakker ikke om en PR-kåt tufs som ber om å bli tatt, -
- men om to ungdommer som kanskje ikke liker en tilværelse i fengsel.
Du blåser i hva som skjer med dem. Vi fikk juling i går, og du vil ta igjen.
Ja, vil ikke du? Da driter vi i det.
Vi prøver å ikke slå noen hele uken.
Vi vil ikke slå noen før i oktober. Faen heller, la oss si resten av livet.
- Fint at du ikke overreagerer. - Så hva vil du kjøre, Henry?
Vet ikke... "De gjorde det ikke".
"De gjorde det ikke"? Du har jo ikke noe konkret å bygge det på!
Du har ikke "I saksen!" uten bilder heller!
- Det får vi når de blir overflyttet. - Når skjer det?
- Halv åtte. - Vi utsetter trykken litt.
- Betaler du for det? - Ja, vi venter til åtte.
Får vi bilder, kjører vi "I saksen!". Ellers blir det t-baneulykken.
- T-banen er bare dritt! - Du har ikke noe konkret.
Vil du trykke historien? Du har fem timer til å skaffe den på!
Gjør jobben din! Ikke bare si det motsatte av henne!
Dere oppfører dere som sjetteklassinger!
- Bilder... Hvor er Max? - Han ble syk og gikk hjem.
Sørg for at vi får bilder av når de blir overflyttet, Henry.
- Hva har han fått opp i rumpa? - En bolle.
Vet du noe om klimaanlegg? Feilen er ikke der nede, men der oppe.
Hvor er Robin?
- Robin! - Au, faen!... Jeg mener, unnskyld.
- Hva er det i veien, Mr. Hackett? - Ingenting. Du, Robin...
- Jeg har en viktig oppgave til deg. - Til meg?
Det er stort, og jeg vil ikke legge noe press på deg...
Men får du ikke et godt bilde, kan ikke Alicia kjøre førstesiden sin.
Forstår du det?
Bra.
IKKE RØR
- Beklager. Dårlig dag. - Ikke tenk på det, Bernie.
Det gjelder å holde dampen oppe. Og hver dag begynner man på null.
- Er du ok? - Nei, jeg er i dårlig humør.
Jeg må gå tidlig i dag, -
- så du og Alicia bestemmer førstesiden. Men vær grei.
Jeg skal prøve.
- Hvorfor må Sedona med i dag? - Fordi "I saksen!" er feil.
Og jeg vil ikke ta feil i dag.
Gjør som du vil, men la Lou ha en t-bane-førsteside i bakhånd.
Du kan fortsatt rekke det. Klokka er ikke fire engang. Lykke til.
Se hva du kan gjøre med dette...
Stryk Bahrain! De var ikke fra Long Island.
Har dere et annet ord for ...?
- Her er naziene, Ed. 230 mm! - Jeg har ikke 230 mm til nazier!
- Har Wilder ringt? - Nei.
- Har du noen mynter? Ingen? - Nei, Henry!
Vil du virkelig kjøre "Dritings!" som overskrift for t-baneulykken?
- Blaisch, har du noen mynter? - Et annet ord for "lemlestet"...
- Han kan ha blitt full etter ulykken. - Du er korrekt og etisk. Stikk!
- Kvestet, maltraktert... Tja... - Maltraktert! Den er god.
- Har du ikke noe om Sedona ennå? - Klokka er 18.15. Ring Wilder!
- Har du et annet ord for ..? - Ja, for alle. Flytt deg!
Nei, ikke rør det... Ikke dårlig.
Å ja, den skal sitte her... Vi er snart ferdige.
Politiet har avgjort noe på gang, men hovedkvarteret holder helt tett.
Du må gå til lokalstasjonen. Ingen sier noe på hovedkvarteret!
Hva med "Dritings" med spørsmålstegn?
Politiet har pågrepet to mistenkte for Williamsburg-drapene...
- Henry, hva med "Dritings?"? - Det spiller ingen rolle.
Jeg har foretatt en innsamling. Nå kan du aldri spørre noen igjen.
Har McDougal ringt? Ingen beskjeder?
Jeg har ingen motiver for å lyve.
- Jeg lager en prøve på "Dritings?". - Jeg går ned i setteriet.
- God stol, Ray. Bra for ryggen. - Ja, god stol.
Jeg har to minutter til å finne en erstatning for Bahrain!
Kutt ut, folkens!
Det er ikke morsomt.
Politiet fant likene av to menn...
Hva skjer? Bare gamle nyheter! Wilder fikk ingenting, Carmen.
- Dra til Brooklyn og finn ut noe! - Vil du ha det i kveld?
Slapp av, klokka er bare...
sju.
- Hva synes du? - Jeg hater den.
- Hva skjedde med "I saksen!"? - Bildene er ikke kommet ennå.
Hold førstesiden til klokka åtte. Hver halvtime koster oss 12.000.
Det er sjåfører med tariffavtale som venter.
"Det er sjåfører med tariffavtale som venter"... Trykk den!
Deanne... Bare gi meg et øyeblikk.
- Hva gjør du her? - Jeg vil hilse på datteren min.
Jøss... Det er det verste.
Du er gift! Jeg må sette meg ned.
- Jeg har sagt jeg ikke vil se deg. - Kommer du rett fra psykologen?
Vent, det var dumt sagt. Vent!
- Unnskyld. Jeg begynner på nytt. - Hvorfor kom du?
Jeg så navnet ditt i en artikkel om Murray Hill-rettssaken.
Jeg var stolt, Mrs. hva du enn heter, og jeg ville bare si det.
Takk.
Svar meg på noe. Ville du kommet hvis navnet mitt ikke sto i avisen?
- Hater du meg, Deanne? - Jeg kjenner deg ikke godt nok.
Det viste seg at mannen de lette etter, hadde vært død i fem år.
Han var 90 år, så han kunne neppe ha stjålet en motorsykkel i Kansas.
- Det er morsomt! - Jeg har masse lignende historier.
Du kunne skrive en hel artikkelserie om Justisdepartementet.
- Hvor er Henry i kveld? - Han jobber.
- Hils ham. Vil du ha noe juice? - Nei takk. Men bare ta en, du.
- Tok du med listen, Tom? - Jada.
- Du kan ikke ta den med deg. - Må jeg lære alle navnene utenat?
Du vet hvilke det gjelder når du ser dem.
Si meg en ting... Synes du ærlig talt at noen av historiene var morsomme?
- Egentlig ikke, Tom. - Jeg ville bare vite hvor jeg sto.
Det visste du da jeg ringte.
Herregud!
Ja, ganske iøynefallende, ikke sant?
Gå tilbake! Ta det med ro!
Bli stående der! Nei, bak avsperringen!
Unnskyld! Jeg vil bare...
New York Sun!
Gå rundt! Ser du ikke ledningen?
Jeg ligger her! Hjelp meg opp!
Henry! Carmen på linje 4.
Fortell, fortell.
Ingenting. Jeg kommer ikke inn. De vil ikke snakke med journalister.
- "Sentinels" reporter står og gråter. - Pokker, Carmen! Klokka er 20.20!
- Kona di! - Et øyeblikk, Carmen.
- Jeg er ikke forsinket ennå. - Nei, jeg har noe om Sedona.
Du gikk til Justisdepartementet! Pokker heller, Marty... Hva har du?
Jeg så listen over investorer. Masse børsfolk, ingen kjente.
Jeg holdt på å gi opp, men så plutselig... Pang!
Pang? Et øyeblikk. Vent litt, Carmen. Pang, sa du ..?
Sedonas største eier, som alene tapte over fem millioner...
E&R Interstate Trucking, eier: Nicholas D'Onofrio.
Sier du at disse banktypene tapte fem millioner av mafiaens penger?
Riktig. Ukloke gangstere...
Du er super! Jeg elsker deg!
Vet du hvor god du er?
Jeg blir vill og gal. Hva har du på deg?
Frykt for raseuroligheter vokser, og i dag fikk man se de to mistenkte -
- etter at de var blitt inkvirert. Siktelse vil bli tatt ut i morgen...
Vi må ha en uttalelse fra politiet!
Jeg har jo gitt deg den godbiten!
Vent... Carmen? Du må skaffe et sitat.
- Vakthavende slipper meg ikke inn. - Politifolk snakker hvis man spør.
- Da han så pressekortet mitt... - Viste du ham det? Ikke gjør det!
- Paul Bladden på linje 6. - Pokker! Vent...
Paul! Kan du vente litt? Takk.
- Marty? Jeg kjører det i kveld. - Vi spiser middag om fem minutter.
Beklager, du er for god. Så god er du. Du har bare deg selv å takke.
- Henry, gjør det i morgen. I morgen! - Nei, i dag. I dag!
- I morgen! - I dag, nå!
Klokka er 20.25 og trykkpressene står stille.
Rart, vi er jo en avis.
Jeg må legge på. Vi ses.
Skriv hva du har, Carmen. Jeg fikser sitatet.
Paul, jeg må skylde deg en tjeneste. 90 sekunder til, ok? Takk.
- Du ser strålende ut. - Kutt ut. Hva skjer?
Vi fikk ingen bilder fra inkvireringen. Jeg sendte Robin.
Sendte du Robin for å dekke Williamsburg-drapene?
- Robin er faktisk pressefotograf. - Og 14 år gammel!
- Ikke vær tåpelig. - Det var et billig knep!
Jeg mangler bare politisitatet i Sedona-historien.
Du har det ikke. Og nå har du ingenting. En feil til $ 12 000, -
- hvis du får bildene innen 20 minutter, hvilket jeg tviler på.
Jeg tar beslutningene i Bernies fravær. Vent på Robin til klokka ni.
Er hun ikke kommet da, kjører du t-baneulykken.
Hva er det i veien med deg?
Du er den mest uetiske, amoralske... Hvordan kan du være så frekk?
Slapp av. Hva snakker du om?
Sedona-papiret! Du stjal det fra skrivebordet mitt!
Ikke prøv deg! Du vet at du stjal det!
Et øyeblikk, Paul. Hvordan vet du om vi jobber på Sedona-historien?
- Har "Sentinel" en muldvarp her? - Stjal du det eller ikke?
For hvis de har det, kan du komme i knipe. Det kan jo være ulovlig.
- Kutt ut drittpraten! - Jeg sjekker det. Janet!
Ring Dick Palone hos statsadvokaten! Jeg vil spørre ham om noe!
Jeg skal prøve å holde deg utenfor. Jeg vil spørre ham om noe!
- Jeg sjekker det. - Gi opp, Henry!
McDougal ble sett i departementet. For siste gang: Stjal du papiret?
Vel, Paul, du visste jo at jeg var journalist.
Dick hvem?
- Vi kunne ha fått en bedre start... - Er du sprø? Glem alt om jobben.
Tror du vi er dumme? Tror du ikke jeg kan legge sammen to og to?
Jeg prøver å være rimelig her...
- Vil du ta lommeboka mi også? - Jeg prøver å si noe!
Jeg håper du er fornøyd, drittsekk! Nå får du ikke dekke verden!
Vet du hva? Det driter jeg i. Og vil du vite hvorfor?
Jeg bor for faen ikke i verden, jeg bor i New York!
Så dra til helvete!
- Det taklet du bra. - Takk.
- Oi, du ser jo ut som en ballong! - Jeg føler meg som en også.
- Hvor er Henry? - Han er vel litt forsinket.
Hva skriver vi i stedet for E&R Trucking? Ikke et alias...
- "Et antatt dekke for mafiaen". - Ja! Bravo, Ray! Jeg må stikke.
- Hold deg til fakta! - Jeg fikk ikke noe ut av dem, Henry.
Jeg sa jo at fyren hater meg. Kan du ikke sende Marty?
Hater vennen din på stasjon 91 deg? Vi må prate med ham.
- Hent meg på "Gus" om ti minutter. - Mer slavearbeid? Jeg er spaltist.
Tøv, du skriver bare lange artikler. Ta med en skriveplate!
Jeg har faktisk ting å gjøre. Jeg har artikler å skrive.
- Ta med en skriveplate. - Du må godkjenne førstesiden først!
Jeg jobber på det. Be ham ta med en skriveplate.
Ordføreren står i løpende kontakt med prester og aktivister -
- for å dempe frykten for opptøyer og vold.
I kveld vil han lede en demonstrasjon -
- fra rådhuset til Washington Sq. Park.
Ordføreren oppfordrer borgerne til å bevare roen og unngå sammenstøt.
- Han virker kjent. - Han venter på å slåss, sier han.
- Slåss med hvem da? - Det raker ikke deg.
Slå av tv'en.
Hei. Beklager forsinkelsen. Jeg håper dere har bestilt.
Nei, vi ventet.
Hei, mamma. Dr. Hackett. Hvor lang tid tok bilturen?
En time og tre kvarter.
- Hvordan går det på jobben? - På jobben? Det går bra.
Din løgner! Martha har fortalt om jobben på "Sentinel". Gratulerer.
- Howard, bestill noe champagne. - "Sentinel" er en skikkelig avis.
God aften. Har dere funnet noe?
Les fort, Henry, så begynner vi.
Jeg vil ha en liten Cæsar-salat...
Liten Cæsar, ingen sak.
Og så vil jeg ha kanin...
Er alt i orden?
Og til Dem?
Hva sa du, mamma? Å ja, akkurat...
Det jeg ville si...
Dere vil sikkert ikke tro det, -
- og du vil sikkert more deg over det...
Jeg må gå og legge avisen. Men vi kan jo møtes senere -
- og spise dessert på... det stedet.
- Spøker du? - Får du ikke spise middag engang?
Det andre jeg ville si, er at jeg ikke fikk Sentinel-jobben, -
- fordi jeg stjal hovedoppslaget fra sjefredaktørens skrivebord.
Det var det andre.
Jeg kunne ikke la være. De er selvgode, de har kart på veggen...
Nei, du gjorde det med vilje! Jeg sa du ikke skulle gjøre det!
- Du skriker. - Ja, jeg liker å skrike!
Jeg snakker høyt fordi du ikke hører etter!
Jeg prøver å ta det med godt humør, men jeg får bare et klapp på hodet.
- Du hører ikke! Du ser det ikke! - Jo, jeg ser det... Ser hva da?
Hvor redd jeg er!
Jeg lover at jeg vil være hos deg.
Du betyr mer for meg enn noe annet!
Et hypotetisk spørsmål...
En kar bryter seg inn hos oss, holder en pistol mot hodet mitt og sier:
"Skal jeg skyte kona di eller sprenge Sun-huset i lufta? Velg en av dem."
- Hva sier du? - Hva tror du jeg sier?
- Det er latterlig! Det vil aldri skje! - Nettopp, det er aldri ett stort valg!
Det er små ting i hverdagen, og enten er du der, eller så er du der ikke.
Du venter på fyren med pistolen, men når han kommer, er det for sent.
Jeg lover å være hos deg.
Henry, klokka er ni! Kom igjen!
Etter i kveld.
Du ville gjøre det samme. Du jaktet en historie høygravid!
- Han venter ikke på oss! - Vent litt!
Bli med inn og spis middag som du lovet.
Ikke stopp meg nå, så tett på målet. Jeg må ha det sitatet. Jeg må!
Hvorfor er du så rolig? Jeg kan ikke fordra når du er slik.
Rop og skrik. Du liker å skrike.
Du skulle ha sagt at jeg kom til å bli alene med barnet.
Du blir ikke det. To timer.
To timer. Hører du?
Sannsynligvis ikke to timer engang. Halvannen time.
Vær så snill. Vent! Det tar to... Hør på meg.
Kom igjen, Henry!
99% av ens tid bruker man på tre ting:
Huset, jobben og familien.
Og kvinner hvis man ikke er gift. Eller andre menn eller sauer...
Jeg har skjønt det.
Til sammen krever de tre tingene mer enn man kan gi. Hva gjør man?
Den var vrien.
Familien består jo av mennesker, -
- så man tror de finner seg i alt.
- Så man behandler dem som dritt. - Ja, det gjør man.
- Skal jeg fylle opp? - Du er tankeleser.
Kjære Gud, vær så snill. Hva som helst i fokus.
Pokker!
Jeg får sparken.
Nå er det gjort.
Jeg fikk det!
Graham, jeg må snakke med deg om noe.
Jeg føler meg forpliktet til å gå direkte til deg, fordi jeg tror...
Jeg tror vi har et godt forhold, og jeg vil gjerne videreutvikle det.
Og det kan bare gjøres ansikt til ansikt.
- Du og jeg, ansikt til ansikt. - Alicia...
Jeg er homoseksuell.
- Jeg mente ikke... Så fint ..! - Alicia.
Det var en spøk.
- Den var god. - Hva har du på hjertet?
Jeg vil gå rett på sak. Saken er at jeg har fått andre tilbud.
- Du har jo nettopp fått ny kontrakt. - Ja, men den går ut om knapt et år.
- Er det ikke halvannet år? - Teknisk sett, jo, men...
Hør her... Har du fått andre tilbud, har du min tillatelse til å ta imot dem.
Men ikke kom til meg uten å snakke med Bernie først. Det er billig. Ok?
Var det alt?
Graham, jeg tror ikke du...
Det ville vært fint om du ikke var her.
- Jeg er livredd. - Ikke si noe.
- Hva skal jeg gjøre? - Hold deg våken.
- Her er skriveplaten. Neste gang... - Skriveplaten er til deg.
Med en skriveplate og litt selvsikkerhet kan man komme inn hvor som helst.
Hei, du.
- Hei, Richie. - Du skremte livet av meg!
- Det gjelder Williamsburg/Sedona. - Herregud...
Kom, vi går. Folk er nervøse her.
Jeg har sagt det hundre ganger. Hvis du vil noe, så ring meg hjemme.
Vi tror vi vet hva som har skjedd. D'Onofrio ville gjøre opp gjelda, -
- og folkene hans fikk det til å se ut som en rasekrig.
- Tenk om noen ser oss. - Sjekker dere D'Onofrio?
De kostet ham fem millioner. Han ville neppe gi dem et kyss.
- Du har god sans for det åpenbare. - Takk.
- Hvorfor sitter de to guttene inne? - Jeg sier ingenting. Hvem er han?
Hvordan ville du karakterisere pågripelsen?
For hvem som helst, f.eks. kona di. Hva ville du si til henne?
Dra til helvete! Jeg vil ikke miste jobben for deres skyld.
Hvis du kan leve med overskriften "I saksen!", så blir det den.
Jeg kan ikke leve med det, men hvis du kan, så. Takk for hjelpen.
- "I saksen"? - Over et bilde av guttene.
Dere kan ikke trykke det!
Hva tror du jeg prøver på her?
Jeg er ikke låst inne på do med en purk for moro skyld.
Jeg er her fordi jeg tror historien er usann. Er den det?
Vet du noe, så si det. Men ikke spill knipsk og si "dra til helvete", -
- for da bare kaster du bort tiden vår, og jeg har ikke mer tid.
- Jeg må ha det nå! - Ellers får vi trykke det dere ga oss.
Ledelsen ga dere det, ikke jeg!
De er glade så lenge pressen forteller -
- om hvordan vi tok skurkene på førstesiden.
At byen er trygg for turister. Og om en måned blir guttene løslatt.
Herregud, de gikk jo bare forbi. Vi har ingen fingeravtrykk engang.
Når det kommer ut, begraver dere det på side 23, og ingen vil lese det.
- Kan jeg sitere deg for det? - Herregud, du gir deg ikke!
Gjør noe.
- Det er gode gutter, Richie. - En av dem skal være et skolelys.
- Den andre spiller visst fotball. - Han skal begynne på Penn State.
Jeg blir kvalm.
- Penn State, sier du? - Ja, "Nittany Lions".
Bruker dere navnet mitt, kommer jeg etter dere! Forstått?
Jada. "En kilde fra politiet", jeg lover.
De to guttene...
De gjorde det ikke.
Dette er toppen! Det går som smurt. Det kommer smør ut av pennen min.
Han ga oss overskriften. "De gjorde det ikke".
- Vi har fått et scoop, Henry. - Alicia skal få kysse rumpa mi!
Her, søta!
Jeg må vite om hun hater meg. Gjør hun det, er det meningsløst.
Hun er datteren din. Hvorfor skulle hun hate deg?
Jeg knulla journalistene mine og knuste hjertet til moren hennes.
- Det kan utløse det. - Ja, og det gjorde det.
Vi kan gi den 500 mm. Jeg vil ha en knallinnledning om tre minutter.
- Jeg trenger fire. - Greit, men skynd deg!
Lou, ny overskrift på førstesiden. "De gjorde det ikke", så stort du kan.
Be setteriet rense side 1 og 3.
Enkel linje på side 3, 120 punkter, et gigantisk "Eksklusivt"...
Vet du om vi har guttenes ..? Hva er det?
Merket du det?
Herregud...
De trykte den. Faen om de ikke trykte den.
De trykte feil overskrift!
Jeg stopper det.
Vi lager en ny. Renskriv det du har, og send ned "De gjorde det ikke".
- Skal du ikke si det? - Vi kan bruke samme bilde.
Hvor ofte får man en slik sjanse? Du kan ikke gjøre det uten å si det!
Stopp pressen!
For en type!
Hvordan stopper vi trykkpressene? Jeg er redaksjonssjefen.
Vi stopper dem ikke.
Hvordan stopper man dem hvis man blir truet på livet?
Trykker på nødstopp-knappen.
- Ikke rør den! - Hvor er nøkkelen? Gi meg den!
- Chuck har den. - Så hent Chuck!
Chuck!
Hei, står til?
Vi klarer det. Vi kommer til å klare det.
DE GJORDE DET IKKE
Hva i helvete foregår her?
- Har du tillatelse til dette? - Ja. Når kan dere starte den igjen?
Om 20-30 minutter. Men jeg vil helst snakke med Miss Clark først.
- Jeg har snakket med henne. - Du kan ikke stoppe trykken!
- Godkjente du den overskriften? - Ja, vi var to timer over deadline.
- Ingen visste hvor du var! - Den er gal, vi må endre den.
- Hvor langt er dere kommet? - Et godt stykke. 90.000 eksemplarer.
- Glem det. Vi fortsetter. - Den er gal!
- Da vi begynte, var den riktig. - Men ikke nå. Jeg har sitater.
I morgen er den gal. Vi trenger bare å ha rett en dag av gangen.
Glem alt om ordkløveri og penger. Folk vil lese dette og tro oss!
- Neppe. Vi trykker din i morgen. - Nei, ikke i morgen! Nå, for faen!
Du trodde du ville slippe godt fra det. Jeg vet nok hva dere sier om meg.
Tror du ikke jeg forstår alle vitsene og antydningene deres?
Du har ikke gått på college engang! Du vet ikke hva jeg må finne meg i!
Jeg vet at dere sniker dere ut til nærmeste bar når jeg er gått.
- Og dere inviterer aldri meg! - Dette handler ikke om oss!
Dra til helvete, Henry! Nå får du igjen. Vi trykker det vi har!
Gi meg nøklene.
- Gi meg nøklene! Gi meg dem! - Nei! Flytt deg!
- Har du sett... - Gikk det bra?
Hold opp!
Gi meg nøklene!
Er du sprø?
Noen burde stoppe dem.
Unnskyld!
Gi meg nøklene!
Fordømte drittsekk! Arrogante svin!
Ha deg vekk!
Du har faen meg sparken.
Har jeg sparken ..?
Kan du starte den igjen uten å få papirbrems? Gjør det!
Gratulerer. Du har nå blitt alt det du tidligere hatet.
Hva i helvete mener han med det?
Hei, kom her! Det er min bil!
Kom tilbake, din ..!
Ærlig talt! Så du det? Du er vitne!
Pokker...
Drittsekk.
- Hva er det med deg? - Bilen ble tauet bort.
- Nå igjen? - Ja.
Vil du sitte på?
Jeg er ikke spedalsk. Jeg spanderer en drink.
"Takk for den stygge prikkete greia jeg fikk av to andre også."
"Var den på salg?"
Jeg vet du ligger i trening, men vil du ta en drink til med meg?
- Forresten, jeg heter Bernie White. - Marion Sandusky.
Sandusky? Hvorfor høres det kjent ut?
Hva skal jeg si? "Bra jobba, du slo et slag for pressens integritet"?
Det kan jeg ikke. Du utnyttet stillingen din i et privat hevntokt.
- Henry hadde rett. En bourbon. - Rett? En Dewars med is.
Henry var frekk. "Alt det jeg tidligere hatet"... Hva betyr det?
- Jeg reddet avisen og jobben hans. - Henry har ingen avis eller jobb.
Spar meg for mer selvrettferdig indignasjon.
Sandusky. Jeg har hørt det navnet før.
- Det er et vanlig navn. - Nei...
Jeg må tisse.
- Vi er ikke "Washington Post". - Nei, det er vi ikke.
Vi trykker dumme overskrifter fordi vi synes de er morsomme.
Vi har lemlestelser på førstesiden fordi bildene er gode, -
- og jeg klager over bilen min fordi det selger. Men det er sant.
Vi har aldri bevisst trykt en usann historie. Før i kveld.
Det var det Henry mente.
Selger du røyk? Hvilke som helst.
- Hva har skjedd, Victor? - Din kone... De gikk nettopp opp.
- Marty! Herregud... - Unna. Vi tar henne ned.
- Jeg er mannen. Hva har skjedd? - Din kone har vaginale blødninger.
- Når skal hun føde? - Om to uker.
- Er hun allergisk mot noe? - Ja, penicillin.
- Hva er det i veien? - Morkaken kan ha løsnet.
- Blodtrykket er høyt. 150/100. - Har hun hatt komplikasjoner?
Fosterets puls er nede på 60. Vi må få henne ut.
Alt ordner seg, elskling. Kom igjen!
Hvem er det? Det er Alicia Clark. Sett meg over til trykkeriet.
Hei, Mac. Jeg hørte at du skriver på en roman.
Hvem har sagt det? Hamill? Han vet ingenting. En bourbon til.
- Hva handler den om? - Det er en gammel historie.
Du er Sandusky, trafikksjefen.
- Skriv om de siamesiske trillingene. - Jeg har ikke lyst til det.
- Vent, Sandusky! - Unna!
- Tony! - Jeg dreper deg, din drittsekk!
- Hva? Har du fått nok? - Nei, jeg må prate med Chuck!
Tilbake!
- Gi meg pistolen, Sandusky! - Hold kjeft!
Du trenger ikke skrive at etaten min er pillråtten! Jeg vet det!
Den var råtten før jeg kom dit. Hvorfor angrep du meg?
- Du skulle ha ringt tilbake. - Du kalte meg en ynkelig byråkrat!
- Du skulle ha erstattet skadene. - Barna mine tør ikke gå på skolen.
- Kona gråter når hun leser avisen. - Hun kjøpte den i det minste.
Hør nå her, Sandusky.
Nå svarer du meg, ellers skyter jeg deg.
Hvorfor meg?
Du er i kommunen. Det var din tur.
Dere skjønner ingenting...
Du vil ikke skyte ham eller komme i fengsel. Du vil bare skremme ham.
- Vi forstår. - Gi meg revolveren!
Jeg skal skremme deg! Vær redd!
- Chuck? Takk og pris... - Det er din tur til å være redd!
Du må...
Herregud.
- En kule kom gjennom veggen. - Ring etter en ambulanse.
- Hvorfor gjorde den det? - For å komme på andre siden?
- Si til henne at jeg er lei for det. - Hold kjeft.
- Jeg må prate med Chuck. - Få tak i en ambulanse.
Få en til meg også...
- Kom igjen! - Vi er på sykehuset. Legen venter.
- Vil hun klare seg? - Ta blodtrykket hennes!
Jeg er dr. Birbek, narkoselege. Vi går inn på operasjonsstuen. Vent her.
Vil du hjelpe din kone, så vent her. Jeg kommer og forklarer senere.
Ikke bruk penicillin!
Jeg må ringe jobben.
- Gjør henne klar til operasjonen. - Jeg må ta en telefon.
Du må skifte fly i San Juan, men det tar bare 4 1/2 time fra New York.
Jeg må snakke med Chuck... Hallo! Jeg må snakke med Chuck!
Du er skutt. Du må vente.
- Er det veldig varmt der nede? - Det er bare å hoppe i havet.
- Vi må ta keisersnitt. Er du syk? - Nei.
Tar du noe medisin? Har du fått narkose før?
Har noen i familien problemer med narkose?
Når spiste du sist?
Rull den hit.
Har du spist noe i dag? Når var det?
- Vi må ha ditt samtykke først! - Dere skal få det...
Når dere gir meg den fordømte telefonen hans!
Ny førsteside!
- Barnet... - Vi tar ut barnet ved keisersnitt.
- Nå skal du sove. - Redd barnet...
Du skal få noe oksygen.
DE GJORDE DET IKKE
- Trekk pusten dypt. - Jeg er klar!
Du sovner snart.
- Gjør magen klar. - Blodtrykket faller!
Så, så. Alt ordner seg...
Legg på dekkenet!
Prøv å slappe av. Lange, dype åndedrett. Ikke gråt.
Hun sover ikke ennå. Vent til jeg sier "snitt".
- Klemme. Skynd deg, David! - Hun er ikke intubert ennå!
- Alt ordner seg. - Vil barnet klare seg?
- 20 sekunder til. - Vi rekker det ikke!
Jeg jobber så fort jeg kan!
Fem sekunder til!
- Hva gjør du her? - Det er en lang historie.
Vil hun klare seg?
Kanskje. Jeg vet ikke.
Jeg skulle ha vært hos henne, Bernie.
Der er han, under varmelampen.
- Han ser fin ut. - Han er det. Gratulerer.
I dag tok du alle på senga.
Du var flink. Bra jobba.
Jeg er lei for det.
- Du, Henry... Ser du det ikke? - Hva da?
Alt det jævlige... I dag husker jeg det ikke engang.
Jeg elsker deg.
Kan jeg lese den når du er ferdig?
Kjøp din egen.
Nyheter døgnet rundt. Du lytter til WINS.
Gi oss 22 minutter, så gir vi deg verden.
Det er 22° i Manhattan sentrum, og det vil stige til tålelige 26.
Dagens store nyhet: En eksklusiv historie i "New York Sun" -
- kobler to drepte forretningsmenn til en lokal gangsterfamilie -
- som menes å stå bak drapene. Antimafiagruppen er satt på saken, -
- og de to svarte ungdommene som ble pågrepet i går, er løslatt.
1010 WINS. Nyheter når du trenger dem, -
- fordi hele verden kan endre seg på 24 timer. Klokka er sju.